টস হেরে ব্যাটিংয়ে বাংলাদেশ, নাঈম-আফিফের অভিষেক
তিন ম্যাচ সিরিজের তৃতীয় ও শেষ ওয়ানডেতে মুখোমুখি বাংলাদেশ-জিম্বাবুয়ে। টাইগারদের অধিনায়ক হিসেবে এটি মাশরাফি বিন মুর্তজার শেষ ম্যাচ। সেই গেমে টসভাগ্যে হারলেন তিনি।







তাতে জিতে প্রথমে ফিল্ডিংয়ের সিদ্ধান্ত নিয়েছেন জিম্বাবুয়ে ভারপ্রাপ্ত অধিনায়ক শন উইলিয়ামস।  শিশিরের কথা ভেবে এ সিদ্ধান্ত নিয়েছেন তিনি।




সিলেট আন্তর্জাতিক ক্রিকেট স্টেডিয়ামে আগের দুই ম্যাচে টস জেতে বাংলাদেশ। প্রতিবারই প্রথমে ব্যাট নিয়ে জয় তুলে নেয় তারা। এবার হেরেও ব্যাট পেলেন স্বাগতিকরা।
সিরিজে ২-০ ব্যবধানে এগিয়ে বাংলাদেশ। এ ম্যাচে জিতলে দেশের প্রথম অধিনায়ক হিসেবে ৫০ ওয়ানডে জয়ের কীর্তি গড়বেন মাশরাফি।
অধিনায়কের বিদায়ী ম্যাচে একাদশে এসেছে ৪ পরিবর্তন।  বাদ পড়েছেন নাজমুল হোসেন শান্ত ও মুশফিকুর রহিম। স্থলাভিষিক্ত হয়েছেন নাঈম শেখ ও আফিফ হোসেন। এ নিয়ে দুজনের অভিষেক ঘটছে।
এছাড়া একাদশে ফিরেছেন কাটার মাস্টার মোস্তাফিজুর রহমান ও মোহাম্মদ সাইফউদ্দিন।  বাজে ফর্মের কারণে বাদ পড়েছেন শফিউল ইসলাম ও আল-আমিন হোসেন।
তবে অপরিবর্তিত রয়েছে জিম্বাবুয়ে একাদশ। টসের সময় মাশরাফিকে অভিনন্দন জানিয়েছেন উইলিয়ামস।
বাংলাদেশ একাদশ: তামিম ইকবাল, লিটন দাস, মোহাম্মদ নাঈম শেখ, আফিফ হোসেন, মোহাম্মদ মিঠুন, মাহমুদউল্লাহ রিয়াদ, মোহাম্মদ সাইফউদ্দিন, মেহেদী হাসান মিরাজ, মাশরাফি বিন মুর্তজা (অধিনায়ক), তাইজুল ইসলাম ও মোস্তাফিজুর রহমান।
জিম্বাবুয়ে একাদশ: শন উইলিয়ামস (অধিনায়ক), তিনাশে কামুনহুকামউই, ব্রেন্ডন টেইলর, সিকান্দার রাজা, ওয়েসলি মাধেভেরে, রেজিস চাকাভা, রিচমন্ড মুতুমবামি, তিনোতেন্দা মাতুমবোদজি, ডোনাল্ড তিরিপানো, কার্ল মুম্বা ও চার্লটন টিসুমা।

তিন ম্যাচ সিরিজের তৃতীয় ও শেষ ওয়ানডেতে মুখোমুখি বাংলাদেশ-জিম্বাবুয়ে।টাইগারদের অধিনায়ক হিসেবে এটিমাশরাফি বিন মুর্তজার শেষ ম্যাচ।সেই গেমে টসভাগ্যে হারলেন তিনি।